Euskal
Konfederazioa e à otignût une prime
vitorie te cause cuintri di France
Télévision su la presince de lenghe
basche inte television publiche francese. La cuistion si veve inviade
ancjemò tal 2013 cuant che la television di stât e veve stimât
plui che avonde trasmeti dôs oris par an di programazion par
euskara,
cuant che pal cors e garantive 95 oris, pal alsazian 92 e pal breton
65. Il ricors de organizazion basche par “violazion de avualiance
dai dirits” al veve cjatât un judizi negatîf prime de bande dal
tribunâl aministratîf e po de cort di apel di Parîs. Il Consei di
Stât i à invezit dât reson e al à confermât che la societât
France Télévision
e à tra lis sôs finalitâts tant che servizi public ancje chê di
svilupâ e trasmeti programs intes lenghis minorizadis e che i spazis
di programazion a àn di jessi in linie cun cheste mission. Fuarte di
cheste sentence, Euskal Konfederazioa
e domande duncje ae emitente publiche di intevignî daurman par
incressi la sô programazion par basc.
Font:
Mediabask,
18/01/17
eus_Latn fur_Latn fur_Latn fur_Latn fur_Latn fur_Latn fur_Latn vec_Latn fur_Latn fur_Latn fur_Latn fur_Latn fur_Latn fra_Latn fur_Latn fur_Latn fur_Latn fur_Latn fur_Latn fur_Latn fra_Latn nus_Latn unk